KOMISIJOS SPRENDIMAS
2005 m. gegužės 30 d.
iš dalies keičiantis Sprendimo 2003/634/EB dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų I priedą
(pranešta dokumentu Nr. C(2005) 1563)
(Tekstas svarbus EEE)
(2005/414/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 10 straipsnio 2 dalį,
kadangi:
(1)
Komisijos sprendimu 2003/634/EB (2) yra patvirtinamos ir išvardijamos įvairių valstybių narių pateiktos programos. Šios programos skirtos tam, kad valstybė narė vėliau galėtų pradėti procedūras, kad nepatvirtintoje zonoje esančiai zonai ar ūkiui galėtų būti suteiktas patvirtintos zonos ar patvirtinto ūkio statusas dėl vienos ar kelių žuvų ligų, susijusių su virusine hemoragine septicemija (VHS) ir infekcine hematopoetine nekroze (IHN).
(2)
2004 m. rugsėjo 23 d. laišku Italija pateikė paraišką patvirtinti programą, kuri bus taikoma „Zona Valle di Tosi“. Pateikta paraiška atitinka Direktyvos 91/67/EEB 10 straipsnio nuostatas, todėl programa turėtų būti patvirtinta.
(3)
Todėl reikėtų atitinkamai iš dalies pakeisti Sprendimą 2003/634/EB.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/634/EB I priede po 3.5 punkto įterpiams toks punktas:
„3.6 2004 M. RUGSĖJO 23 D. ITALIJOS PATEIKTA PROGRAMA DĖL TOSKANOS REGIONO TAIKOMA:
Zona Valle di Tosi
-
Vicano di S. Ellero upės baseinas nuo jos ištakų iki Il Greto užtvankos netoli Raggioli gyvenvietės“.
2 straipsnis
Šis sprendimas skirtas valstybėms narėms.
Priimta Briuselyje, 2005 m. gegužės 30 d.